[www.caritasmallorca.org](http://www.caritasmallorca.org)

**Nota de premsa**

 **“Hagan Lío”, projecte socioeducatiu de joves**

**per a fomentar un oci saludable**

 **que ens fa avançar i projectar el bé comú**

**8 joves entre 18 i 21 anys acompanyats per 2 voluntaris de Càritas Mallorca participen al Camí de Santiago juntament amb altres joves d’Astúries, Albacete i Àvila**

Càritas Mallorca s’ha sumat aquest any al projecte “**Hagan lío**” impulsat per diferents Càritas de tot el territori espanyol per oferir activitats, projectes i iniciatives socioeducatives saludables a joves que participen a diversos programes de Càritas o que també són voluntaris de l’entitat.

El grup a Mallorca format per 12 joves de entre 18 i 21 anys i acompanyats per 2 monitors voluntaris i professionals de Càritas, han organitzat i dissenyat diferents activitats a lo llarg de l’any.

La iniciativa té com a uns dels objectius formar un grup d’amics i amigues, d’enriquir-lo a través de diferents experiències. Sortides a la platja , a la muntanya amb la marxa d’Es Güell a Lluc a peu, sortides culturals al castell de Bellver, a la catedral, o la celebració d’una jornada de convivència a Portals són algunes de les activitats que s’han planificat a l’estiu i que han servit per a reforçar i fomentar la participació de tots els i les integrants del grup

**Pròxim repte: Camí de Santiago**

Ara, 8 d’aquests 12 joves més els 2 monitors, tenen un repte molt important i molt il·lusionant: el Camí de Santiago. Serà aquest dilluns 5 de setembre que començaran la primera de les 9 etapes que tenen planificades fins dia 13. Una iniciativa al que s’uneixen més joves participants del projecte Hagan Lío de Càritas Astúries, Albacete i Àvila. Són joves que ja es coneixen perquè durant els mesos previs han anat planificant el viatge, les activitats, les sortides, l’allotjament i el material que han de dur durant tot el camí.

Es tracta d’una proposta enriquidora a nivell grupal i personal, i que vol reforçar els valors de la convivència, de la participació , de l’organització , de la superació, de la tolerància i de suport entre els membres del grup.

El camí de Santiago es també una proposta per a que el jovent conegui altres realitats, altres projectes i experiències dels grups de joves de les diferents Càritas que hi participen. La proposta té com a fil conductor la campanya de Càritas Internationalis [“Junts: Actuem avui per un demà millor”](https://www.caritasmallorca.org/campanas/juntos-actuem-avui-per-un-dema-millor/) on es posa l’accent en l’ecologia integral, i la necessitat de cuidar de les persones i del planeta , així com la motivació dels nostres joves de voler construir un món millor.

És una experiència completa que s’ha anat preparant en aquests darrers mesos amb les diferents iniciatives socials i culturals que hem apuntat, i que ha servit també per enfortir i consolidar el grup i per preparar-se a nivell físic davant el repte de participar al Camí de Santiago. En aquest sentit hem d’agrair la donació de material esportiu del **Club PalmaRunners** de sabatilles i camisetes per a tots els participants.

Des de Càritas Mallorca apostam per iniciatives com la de “Hagan lío” on els i les joves són les protagonistes, i apostam per a la incorporació d’aquests al voluntariat de Càritas, per a que puguin donar suport a altres joves.